# **Concurs de granturi mici acordate inițiativelor de antreprenoriat social**

# **Regulament Concurs**

# de acordare a asistenței tehnice beneficiarilor

# Proiectului “Dezvoltarea și promovarea antreprenorialului social prin acordarea suportului financiar și asistență tehnică pentru 10 Întreprinderi Sociale/inițiative de antreprenoriat social prin intermediul Hub-ului Regional de Afaceri Sociale Cahul”

**I: Context:**

Filiala Cahul a Camerei de Comerț și Industrie (CCI), sub auspiciile căreia a fost creat Hub-ul Regional de Afaceri sociale Cahul implementează Proiectul de dezvoltare și promovare a antreprenoriatului social, realizat în cadrul Programului EU4Moldova: Regiuni-cheie finanțat de Uniunea Europeană și implementat de PNUD și UNICEF. Scopul proiectului este dezvoltarea și promovarea antreprenoriatului social prin acordarea suportului financiar și asistenței tehnice pentru 10 Întreprinderi Sociale (ÎS) sau inițiative de antreprenoriat sociale prin intermediul Hub-ului Regional de Afaceri Sociale Cahul.

Hub-ului Regional de Afaceri Sociale Cahul este o entitate care are scopul de a valorifica potențialul societății civile din regiune, pentru dezvoltarea și promovarea afacerilor sociale, având o acoperirea geografică în Raionale Cahul, Cantemir și Taraclia. Acesta a fost creat în 2022 de Filiala Cahul a Camerei de Comerț și Industrie în cadrul Proiectului HUB Regional de Afaceri Sociale Cahul, finanțat de Uniunea Europeană prin intermediul Fundației Est-Europene.

Va fi acordat sprijin inițiativelor de antreprenoriat social din zonele urbane și rurale, în special a celor conduse sau care au un impact pozitiv asupra femeilor, bărbaților și tinerilor, un grad sporit de inovare și digitalizare a afacerii și un impact pozitiv asupra mediului. Va fi implementat un mecanism de sprijin financiar (care presupune achiziționarea de echipamente / bunuri / lucrări / servicii), însoțit de un program de mentorat pentru a stimula cultura antreprenorială în regiunile cheie Ungheni şi Cahul.

O atenție deosebită se atrage antreprenorilor sociali, menirea cărora este să răspundă nevoilor sociale și să îmbunătățească mediul economic local. În același timp, inițiativele de afaceri sociale se focusează asupra stimulării utilizării eficiente a resurselor prin trecerea la o economie curată, circulară și pentru restabilirea biodiversității și reducerea poluării.

**Suportul oferit de către Programul EU4Moldova - Regiuni Cheie, va include :**

* ***Sprijinirea abilitării a până la 10 ÎS/inițiative prin acordarea mini-granturilor în valoare de până la echivalentul în MDL a 1 700 de EURO per beneficiar*** în domeniul antreprenoriatului social. Companiile/beneficiarii vor fi selectați în baza unui proces competitiv, re care va determina cei mai buni candidați pentru a beneficia de suport. Astfel,vor fi selectate aproximativ 10 Întreprinderi Sociale/inițiative de antreprenoriat social, care vor crea minimum câte un loc de muncă.
* Va fi aplicată și o prevedere adițională pentru întreprinderile sociale, care vor angaja persoane cu necesități speciale. Acestea vor beneficia și de o susținere financiară adițională a echivalentului în MDL a 500 EURO pentru adaptarea locului de muncă. Vor fi susținute până la 3 adaptări per total
* ***Sprijinul financiar (mini-granturile)*** va fi utilizat pentru procurarea echipamentului și utilajului de lucru pentru beneficiarii selectați (spre exemplu - aparat de casă cu memorie fiscală și control, scaune și instrumente pentru frizerie, mașini de cusut pentru croitorie, mașini de spălat pentru curățătorie, cuptor electric pentru brutărie, etc), cât și pentru perfectarea semnăturii electronice avansate.
* Inițiativele din domeniul antreprenoriatului social pot cuprinde diverse domenii, ca de exemplu: agricultură, servicii, producere, alte activități economice aducătoare de venit, care nu contravin regulilor PNUD
* Ținând cont de criteriul geografic al Programului EU4Moldova: Regiuni-cheie, vor fi selectate minim 8 inițiative din raionul Cahul.

Prezentul Regulament stabilește condițiile de participare la concursul pentru selectarea beneficiarilor, care vor obține mini-granturi în valoare de pînă la echivalentul în MDL a 1700 de Euro per beneficiar.

**II: Scopul concursului:**

Scopul concursului este de a stabili condițiile și criteriile de oferire a asistenței tehnice și financiare pentru 10 Întreprinderi Sociale (ÎS)/inițiative de antreprenoriat sociale din regiunea Cahul (inclusiv raionul Cantemir și Taraclia)

**III: Aplicanți eligibili:**

* Propunerea este depusă de o companie înregistrată sau persoană fizică cu inițiativă de antreprenoriat social, cu viza de reședință în raionul Cahul, Cantemir sau Taraclia
* La acest concurs pot participa doar persoanele care au atins vârsta de 18 ani.
* Solicitantul poate depune doar o singură propunere de proiect.
* Solicitantul persoana fizică va înregistra afacerea în cazul selectării de obținere a mini-grantului
* Aplicantul la concurs este de acord să acorde o cofinanțare minim de 7 % din valoarea proiectului
* Suma maximă solicitată din partea Programului nu va depăși 1700 Euro per aplicație

**IV: Documentația de participare la concurs.**

Dosarul de aplicare va include următorul set de documente:

* Planul de afaceri completat conform modelului proiectului (Anexa A)
* Copie certificat de înregistrare a întreprinderii (în cazul companiei existente)
* Declarație de angajament privind contribuția de minim 7 % (Anexa B)
* Declarația de angajament de înregistrare a afacerii, în cazul selectării în concurs (Anexa C)

**V: Buget:**

Prin intermediul unor proceduri transparente de evaluare vor fi selectate pînă la 10 beneficiari (în caz că vor fi disponibile resurse vor fi selectate și alte persoane, în limita bugetului proiectului).

Bugetul acțiunilor de asistență tehnică nu vor depăși suma de **cel mult 1700 Euro (una mie șapte sute euro) per beneficiar.**

Solicitanții/beneficiarii concursului nu vor primi finanțarea în valoare monetară, dar vor primi direct bunurile și/sau serviciile indicate în Planul de afaceri. Filiala Cahul a CCI va fi responsabilă de procurarea utilajelor și materialelor conform prevederilor planului de afaceri.

IMPORTANT: Nu este eligibilă procurarea bunurilor interzise în baza regulamentelor PNUD, inclusiv produse de lux, produse de tutun, alcool, bunuri uzate, jocuri de noroc, armament, produse militare și produse cu impact negativ asupra mediului înconjurător, pornografie, substanțe supuse interdicțiilor internaționale (pesticide, ierbicide etc.), încălcarea drepturilor omului, munca forțată și munca copiilor

**VI: Evaluarea dosarelor și desemnarea câștigătorilor:**

Decizia de selectare a dosarelor câștigătoare va fi luată de către membrii Comisiei de selectare a proiectelor, în baza punctajului maxim obținut conform criteriilor stabilite de prezentul Ghid. Lista câștigătorilor concursului de asistentă financiară va fi publicată pe paginile web: [www.eu4cahul.md](http://www.eu4cahul.md) și <https://cahul.chamber.md/>.

 Componența nominală a Comisiei de selectare este aprobată de Programul EU4Moldova: Regiuni cheie.

**VIII: Criteriile de evaluare și selectare a planurilor de acțiuni:**

| **Criteriul** | **Descriere** | **Punctaj** |
| --- | --- | --- |
| **Concept** | * Cât de originală sau inovativă este ideea propusă.
* Cât de complet este conceptul (este clară ideea, sunt clare etapele de realizare)?
* Perioada de implementare a acțiunilor propuse
* Cât de clar este argumentată și realistă idea de afacere?
* Costul ideii de afaceri și încadrarea în buget
 |  30 puncte  |
| **Impact** | * Cât de mulți localnici vor beneficia de produsele/serviciile viitoarei afaceri?
* Cum activitățile propuse vor contribuie la îmbunătățirea calități vieții în comunitate, sustenabilitatea mediului, egalității de gen?.
* Propunerea oferă un impact pozitiv asupra comunității? La ce problemă sau nevoie socială răspunde porpunerea sau cum promovează dezvoltarea economiei locale?
 |  40 puncte |
| **Durabilitate**  | * Cât de fezabilă și durabilă este afacerea în condițiile curente?
* Care va fi forma de activitate (activitate de întreprinzător sau angajat)?
* Câte locuri de muncă vor fi create, inclusiv pentru persoane cu necesități speciale?
 |  30 puncte  |
|  | **TOTAL** | **100 puncte** |

**IX: Altele**

* În cazul selectării propunerii de proiect, beneficiarul, persoană juridică va semna contract de asistență financiară nerambursabilă cu Filiala Cahul a CCI
* Bunurile procurate prin activitatea de acordare a asistenței tehnice vor fi achiziționate de Filiala Cahul a CCI și transmise către beneficiar în baza unui Act de primire-predare și contract de donație.
* Filiala Cahul a CCI și Programul EU4Moldova va monitoriza pe parcursul a 6 luni de la recepționarea bunurilor procurate persoanele/afacerile câștigătoare pentru acordarea de asistență, cât și în scopul prevenirii înstrăinării, etc a utilajului/materialelor achiziționate.
* Bunurile transferate nu pot fi înstrăinate timp de 3 ani din momentul transmiterii acestora.
* Filiala Cahul a CCI va oferi consultanță și mentorat persoanelor/afacerilor selectate pentru facilitarea inițierii și desfășurării afacerii/ activității individuale generatoare de venit.
* Perioada de demarare a activităților nu va depăși 1 lună din momentul transmiterii bunurilor.
* Termen limită pentru prezentarea dosarelor este **22.12.2023 ora 17.00**. Dosarele de participare se vor depune în format electronic la adresa: lilia.surdu@undp.org și cahul@chamber.md sau în format fizic la sediul Filiala Cahul a CCI , *mun. Cahul, str. Mihai Eminescu, 43*

! În cazul în care aveți nevoie de clarificări suplimentare, vă rugăm să luați legătura cu Olga Vanțevici, director Filiala Cahul a CCI prin e-mail cahul@chamber.md sau la telefon 079514070